
Narva linna kriisikomisjoni põhimäärus

  

Määrus kehtestatakse kohaliku omavalitsuse korralduse § 30 lõike 1 punkti 3, hädaolukorraks valmisoleku seaduse § 21
1.peatükk

NARVA LINNA KRIISIKOMISJONI PÕHIMÄÄRUS
1.jagu

Üldsätted

§1. Narva linna kriisikomisjon (edaspidi komisjon) on Narva Linnavalitsuse (edaspidi linnavalitsus) alaline komisjon, mille eesmärgiks on linnavalitsusele seadusega pandud pääste-, hädaolukorraks valmisoleku- ja kriisireguleerimisalaste kohustuste täitmise korraldamine Narva linnas.

§2. Komisjoni põhimääruse ja koosseisu kinnitab ning komisjoni tegevuse lõpetab linnavalitsus.

§3. Komisjon juhindub oma tegevuses seadustest, riigi ja Narva linna õigusaktidest ning käesolevast põhimäärusest.

2.jagu

Komisjoni koosseis
§4. Komisjoni esimees on linnapea.

§5. Komisjoni esimehe asendajaks on vastavat valdkonda juhtiv abilinnapea ning komisjoni esimees nimetab kaks asetäitjat.

§6. Komisjoni koosseisu kuuluvad kriisireguleerimise seisukohalt tähtsate linnavalitsuse ametite juhatajad, Kirde Piirivalvepiirkonna Narva Maanteepiiripunkti, Kaitseliidu Alutaguse Maleva Narva Malevkonna, Ida Politseiprefektuuri Narva politseiosakonna, Ida-Eesti Päästekeskuse Narva Komandode esindajad.

§7. Komisjon kinnitab oma otsusega komisjoni liikmete asendamise korra.

3. jagu

Komisjoni ülesanded

§8. Komisjoni põhiülesanded on:

1) Narva linna riskianalüüsi läbivaatamine ning sellest lähtuvalt ettepanekute tegemine     linnavalitsusele üld- ja detailplaneeringu täpsustamiseks;

2) Narva linna kriisireguleerimisplaani läbivaatamine;

3) linnavalitsusele ettepanekute tegemine kriisireguleerimismeeskonna koosseisu kohta;

4) linnavalitsusele ettepanekute tegemine munitsipaalvaru moodustamiseks, hoidmiseks ja kasutamiseks;

5) linnavalitsusele ettepanekute tegemine õppuste korraldamiseks;

6) koostöö tegemine Vabariigi Valitsuse, Ida-Viru maakonna ning naaberlinnade ja -valdade kriisikomisjonidega;

7) teiste pääste-, hädaolukorraks valmisoleku- ja kriisireguleerimise-alaste ülesannete lahendamise korraldamine.

§9. Komisjoni ülesanded hädaolukorras on:

1) hädaolukorra lahendamise koordineerimine linna haldusterritooriumil;

2) elanike teavitamise korraldamine;

3) linnavalitsusele ettepanekute tegemine maavanemalt täiendavate ressursside   taotlemiseks.

4. jagu

 Komisjoni õigused

§10. Komisjonil on õigus:

1) saada komisjoni pädevusse kuuluvates küsimustes linna asutustelt vajalikku informatsiooni ning komisjoni tööks vajalikke materjale;

2) kasutada hädaolukorra likvideerimisel munitsipaalvaru;

3) anda hinnanguid ja teha ettepanekuid linna õigusaktide eelnõudele, mis käsitlevad pääste- ja hädaolukorraks valmisoleku valdkonda;

4) viia läbi uuringuid ja tellida eksperthinnanguid ning esitada tulemuste analüüs linnavalitsusele;

5) luua töögruppe komisjoni eesmärkide täitmiseks;

6) teha ministeeriumitele ja teistele riigiasutustele ettepanekuid hädaolukordadeks valmisoleku ja kriisireguleerimise tagamiseks;

7) esitada autasustamiseks hädaolukorra likvideerimisel eriti silmapaistnud töötajaid ja linnaelanikke.

5. jagu

Komisjoni töökorraldus
§11. Komisjoni töövormiks on koosolek. Komisjon korraldab oma koosolekuid vastavalt komisjoni esimehe poolt kinnitatud plaanile. Vajaduse korral kutsub komisjoni esimees kokku plaanivälise koosoleku.

§12. Komisjon on otsustusvõimeline, kui koosolekust võtab osa vähemalt pool komisjoni koosseisust, sh esimees või üks asetäitjatest.

§13. Komisjoni esimehel on õigus vajaduse korral kutsuda komisjoni tööst sõnaõigusega osa võtma isikuid, kes ei kuulu komisjoni koosseisu.

§14. Komisjoni koosoleku juhataja on komisjoni esimees või tema asendaja, mõlema puudumisel esimehe asetäitja või tema asendaja.

§15. Komisjoni otsused võetakse vastu poolhäälte enamusega. Häälte võrdsuse korral on otsustav koosoleku juhataja hääl.
§16. Komisjoni asjaajamist koordineerib komisjoni esimehe asendaja. Komisjoni asjaajamise eest vastutab komisjoni sekretariaat ja korraldab komisjoni sekretär. Komisjoni sekretär määratakse komisjoni esimehe poolt. Komisjoni tehnilist teenindamist teostab linnavalitsuse kantselei. Komisjoni otsused protokollitakse ja vormistatakse kolme tööpäeva jooksul ning neile kirjutavad alla koosoleku juhataja ja sekretär.
§17. Komisjoni otsused ja protokollid peavad vastama haldusdokumentidele kehtestatud nõuetele.
§18. Komisjoni otsused on soovitusliku iseloomuga linna õigusaktide vastuvõtmisel.
§19. Komisjon kinnitab oma otsusega:

1) komisjoni liikmete tööjaotuse;

2) komisjoni hädaolukorras tegutsemise (kokkukutsumise, kogunemise ja töö) korra;

3) kriisireguleerimiskonna tegevuskirja ja tööplaani;

4) teised vajalikud juhendmaterjalid.

§20. Hädaolukorra puhul:

1) annab komisjoni esimees korralduse komisjoni kokkukutsumiseks;

2) langetab komisjoni esimees otsuseid ainuisikuliselt;

3) komisjoni esimehe äraolekul juhib komisjoni tööd esimehe asendaja.

§21. Komisjoni esimehe asetäitajad ja neid asendavad isikud ning komisjoni liikmed ja neid asendavad isikud peavad komisjoni koosseisu kuulumise ajal olema komisjoni esimehele ja tema asendajale mobiiltelefoni kaudu ööpäevaringselt kättesaadavad. 

2.peatükk 

RAKENDUSSÄTTED

§22. Tunnistada kehtetuks Narva linnavalitsuse 22.03.2006.a. määrus nr 383 „Narva linna kriisikomisjoni põhimääruse kinnitamine”.

§23. Määrus jõustub seadusega sätestatud korras.

Tarmo Tammiste 

